Visagino „Gerosios vilties“ progimnazijos

2024-2025 mokslo metų ugdymo plano

4 priedas

**VISAGINO ,,GEROSIOS VILTIES“ PROGIMNAZIJOS**

**MOKINIŲ PASIEKIMŲ GERINIMO IR MOKYMOSI PAGALBOS TEIKIMO PLANAS**

1. Visagino ,,Gerosios vilties“ progimnazijos mokinių pasiekimų gerinimo ir mokymosi pagalbos teikimo planas (toliau – planas) nustato mokinių pasiekimų gerinimo strategiją ir bendruomenės susitarimus praktinėje veikloje.
2. Mokymosi pagalbos mokiniui teikimo proceso dalyviai: mokomųjų dalykų mokytojai, klasės auklėtojai, švietimo pagalbos specialistai, vaiko gerovės komisija, progimnazijos administracija, tėvai (globėjai, rūpintojai).
3. Tikslas - numatyti priemones, kad kiekvienas mokinys pasiektų geresnius ugdymo(si), NMPP, nacionalinių ir tarptautinių tyrimų rezultatus ir įgytų visą gyvenimą būtinų bendrųjų ir dalykinių kompetencijų.
4. Uždaviniai:
   1. skatinti ir mokyti kiekvieną mokinį įsivertinti individualią pažangą, kelti tikslus, analizuoti savo pasiekimus ir planuoti pokyčius;
   2. teikti pagalbą mokiniams, rengiant ir siūlant modulius aukštesniųjų gebėjimų ir silpniau besimokantiems mokiniams, organizuojant tikslines konsultacijas;
   3. sistemingai vykdyti ugdymo proceso stebėseną ir analizę, taip laiduojant geresnę pamokos kokybę, inovacijų diegimą pamokoje bei modernių metodų taikymą.

|  |  |  |  |  |
| --- | --- | --- | --- | --- |
| Eil. Nr. | Priemonė | Atsakingi | Laikotarpis | Laukiamas rezultatas |
| 1. | Mokinio asmeninės pažangos planavimas, tikslų kėlimas. | Klasių vadovai | Klasių vadovo valanda - pirma pamoka 2 ugdymosi dieną | Klasės valandėlių metu mokiniai pildys asmeninės pažangos fiksavimo formas, analizuos savo mokymosi pokyčius, aptars su klasės vadovu, dalyko mokytoju, tėvais. Numatys spragų likvidavimo priemones. Klasės vadovas bendradarbiaus su dalykų mokytojais dėl pagalbos mokiniui teikimo. |
| 2. | Daromos mokinių asmeninės pažangos aptarimas su mokiniais. | Klasių vadovai | Kartą per mėnesį klasių valandėlių metu |
| 3. | Mokinio asmeninės pažangos aptarimas kartu su dalyko mokytoju. | Dalyko mokytojai | Paskutinę mėnesio pamoką |
| 4. | Pasirenkamųjų dalykų ir būrelių pasiūla, konsultacijų mokiniams vykdymas, projektinė veikla (aukštesnio pasiekimų lygio mokiniams siūlomos platesnės ir/ar gilesnės veiklos; žemesnio pasiekimų lygio mokiniams papildomai teikiama įvairiopa pagalba). | Metodinė taryba, dalyko mokytojai, klasių vadovai | Pagal direktoriaus įsakymu patvirtintą konsultacijų grafiką | Sukurta gabių mokinių atpažinimo ir skatinimo sistema.  Vykdomos mokiniams patrauklios, jų bendrąsias ir dalykines kompetencijas tobulinančios neformaliojo švietimo programos. Mokiniai įsitrauks į šias veiklas, patirs įkvepiančią atmosferą, įveiks kalbinius barjerus, pajaus įsitraukimo ir aktyvaus dalyvavimo teikiamas galimybes, sustiprins savo, kaip Lietuvos Respublikos piliečio, identitetą.  Klasės vadovas bendradarbiaus su dalykų mokytojais dėl pagalbos mokiniui teikimo. Siekiant mokinių pasiekimų pažangos bus koreguojamas ugdymo turinys, mokiniams teikiama savalaikė mokymosi pagalba. |
| 5. | Ugdymo turinio koregavimas. Grįžimas prie neišmoktų dalykų. | Dalykų mokytojai | Pagal poreikį | Analizuojamas atnaujintas ugdymo turinys: mokinių žinioms ir gebėjimams įtvirtinti, bendrųjų programų skirtumams likviduoti numatomos valandos (iš 30 proc.).  Atsižvelgiant į mokinių kontrolinių darbų rezultatus organizuojamas neišmoktų dalykų kartojimas. Jei daugiau nei trečdalis klasės mokinių atlikdami įskaitinius darbus nepasiekia patenkinamo pasiekimų lygio, neišmoktas turinys kartojamas, kontrolinis darbas perrašomas. |
| 6. | Tėvų dienos (mokinys-tėvai-mokytojai). | Direktoriaus pavaduotojas ugdymui, dalyko mokytojai, klasių vadovai, vaiko gerovės komisijos nariai | Du kartus per mokslo metus  (lapkričio ir balandžio mėn.) | Įvairiais lygmenimis informuojami tėvai apie jų vaiko darome pažangą, bendraujant su klasės auklėtoju, dalykų mokytojais, pagalbos mokiniui specialistais, |
| 7. | Tėvų informavimas apie mokinio daromą pažangą ir pasiekimus (el. dienyne TAMO). | Dalyko mokytojai | Nuolat | Išsamiai pateikta informacija laiku pasieks tėvus ir mokinius, skatins mokinių individualią pažangą. |
| 8. | Pažintinės, kultūrinės, meninės, kūrybinės veiklos organizavimas lietuvių kalba, siekiant ugdyti mokinių komunikavimo kompetencijas. | Klasių vadovai | Ne mažiau kaip du kartus per metus | Planingai organizuojamas mokinių ugdymas ne tik mokykloje, bet ir muziejuose, gamtoje, virtualioje aplinkoje, išvykose ir kt. lietuvių k. |
| 9. | Pagalbos mokiniui organizavimas: sąlygų namų darbus atlikti progimnazijoje sudarymas. | Bibliotekininkė | Per mokslo metus | Formuojama nuostata, kad namų darbai – tai saviugdos laikas, o namų darbų užduotys nukreiptos į mokykloje gautos informacijos pakartojimą ir įtvirtinimą. Mokiniai gali atlikti užduotis progimnazijos skaitykloje po pamokų ar kitu jų laisvu laiku, naudotis ten esančiomis IKT priemonėmis. |
| 10. | Mokinių skatinimas už mokymosi pasiekimus bei lankomumo rezultatus. | Administracija | Po pusmečio ir mokslo metų pabaigoje | Mokiniai ir jų tėveliai (globėjai, rūpintojai) apdovanojami Padėkos raštais. Mokslo metų pabaigoje organizuojami Šauniausio mokinio rinkimai. Geriausieji skatinami edukacine išvyka. |
| 11. | 2 ir 8 klasių mokinių NMPP ir metinių rezultatų analizė. | Dalykų mokytojai, klasių vadovai, administracija | Birželio mėn. | Mokytojų tarybos posėdyje bus aptarti mokinių pasiekimų rezultatai, Metodinės tarybos posėdyje bus nustatytos probleminės vietos, parengtos išvados, siūlymai mokinių mokymosi pasiekimams gerinti. Mokinio tėvai (globėjai) susipažindinami su vaiko pasiekimais, stebi jo pažangą, kartu numato pagalbos galimybes. |
| 12. | Ugdomosios veiklos stebėsena. | Administracija | Pagal progimnazijos mėnesio veiklos planą | Tobulės pamokos kokybė, mokytojai gaus metodinę pagalbą. |
|  | Tikslingas progimnazijos vadovų ir mokytojų kvalifikacijos tobulinimas. | Administracija,  Metodinė taryba | Per mokslo metus | Atsižvelgiant į progimnazijos 2024-2025 m. m. prioritetus ir mokytojų, švietimo pagalbos specialistų poreikius bus organizuojamas vienas seminaras ir dvi metodinės dienos progimnazijoje. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_