Visagino „Gerosios vilties“ progimnazijos

2024-2025 mokslo metų ugdymo plano

3 priedas

**VISAGINO „GEROSIOS VILTIES“ PROGIMNAZIJOS**

**PROJEKTINIŲ VEIKLŲ ĮGYVENDINIMO IR VERTINIMO SISTEMA**

**I SKYRIUS**

**BENDROSIOS NUOSTATOS**

1. Visagino ,,Gerosios vilties“ progimnazijos projektinių veiklų įgyvendinimo ir vertinimo sistema nustato ugdymo netradicine forma taikymą tobulinant mokinių kompetencijas.
2. Projektinis darbas – ugdymo procese mokytojų ir mokinių savarankiškai rengiamas ir įgyvendinamas pasirinktos krypties ilgalaikis darbas, skirtas ugdyti ir įvertinti pasirinktos krypties mokinių dalykines ir bendrąsias kompetencijas.
3. Projektinės veiklos tikslai:
   1. skatinti mokinių bendravimą ir bendradarbiavimą, kūrybiškumą, savarankiškumą, atsakomybę už savo veiklą ir jos rezultatus;
   2. ugdyti gebėjimą rinkti ir klasifikuoti dalykinę informaciją, sisteminti, formuluoti išvadas, mokyti naudotis naujausiais informaciniais šaltiniais ir technologijomis;
   3. stiprinti mokinių vertybines nuostatas.
4. Galimos projektinio darbo kryptys:
   1. tiriamoji - taikomoji (bet kokios mokslo šakos/temos tyrimai, modeliavimas, analizė);
   2. kūrybinė (rezultatas – bet kokio pobūdžio kūrinys (filmas, daina, spektaklis ir pan.));
   3. STEAM (integruojantis gamtos mokslus, technologijų ir inžinerijos, menų ir matematikos disciplinas darbas, siejant jas su realiu pasauliu, pokyčiais ir progresu, darnaus vystymosi tikslais, realaus pasaulio problemų sprendimu).

**II SKYRIUS**

**PROJEKTINIŲ DARBŲ ORGANIZAVIMAS**

1. Projektinė veikla privaloma 1–8 klasių mokiniams ir nuosekliai įgyvendinama per mokslo metus. Ilgalaikio projekto trukmė 3 ir daugiau valandų.
2. Mokytojai iki spalio mėn. tarpusavyje suderina klasių/grupių pasirinkimą, siūlo temas, terminus, integravimo būdus, reikalingų išteklių prognozę.
3. 5-8 klasių mokiniai kartu su mokytojais pasirengia projekto vykdymo planą pagal nustatytą formą:

**MOKINIŲ PROJEKTŲ RENGIMO PLANAS**

Projekto tema.......................................................................................................................

Projekto vykdytojai (mokinys/mokiniai).............................................................................

Projekto vadovai (mokytojas/mokytojai) ...........................................................................

|  |  |  |  |
| --- | --- | --- | --- |
| Eil.  Nr. | Data | Veikla | Vadovo pastabos |
| 1. |  | Projekto temos pasirinkimas. |  |
| 2. |  | Projekto etapai. Projekto juodraštinio varianto parengimas, derinimas su projekto vadovu (analizė, išvadų formulavimas, priedų rinkimas), darbo užbaigimas. |  |
| 3. |  | Projekto praktinės veiklos vykdymas. |  |
| 4 |  | Projektinio darbo pristatymas, vertinimas. |  |

Projekto vadovai ..................... ................................

( parašas) (vardas, pavardė)

1. Projekto vadovas numato projekto vertinimo kriterijus ir su mokiniais juos aptaria. 5-8 klasių mokinių projektinė veikla vertinama10 balų sistema.

**III** **SKYRIUS**

**PROJEKTINIO DARBO PRISTATYMAS**

1. 1-4 klasių mokinių projektinės veiklos pristatymai vyksta mokslo metų eigoje, 5-8 klasių - birželio trečią savaitę.
2. Geriausi projektiniai darbai pristatomi kūrybinių, tiriamųjų darbų konferencijoje progimnazijoje.
3. Projektiniai darbai, išskyrus kūrybinius darbus, pristatomi naudojant pateiktis, pranešimus žodžiu ir kt. (atsižvelgiant į dalyko specifiką). Pristatymui skiriama 10-15 minučių.
4. Pristatymo struktūra:
   1. informacinė skaidrė (mokinio prisistatymas, tema);
   2. darbo tikslas, uždaviniai, metodai,
   3. darbo organizavimas;
   4. darbo rezultatai (atrenkami svarbiausi duomenys: diagramos, lentelės, praktiniai darbai, nuotraukos, iliustracijos ir pan.).
   5. Išvados.

**IV. SKYRIUS**

**BAIGIAMOSIOS NUOSTATOS**

1. Baigus projektinį darbą, pasirinkta forma pateikiami projektu pasiekti rezultatai (stendinis pranešimas, nuotraukų koliažai, kūrybinių darbų parodos, metodinės medžiagos ir pan.), aptariama metodinėse grupėse pridėtinė vertė, atrenkami darbai į Visagino Švietimo pagalbos tarnybos organizuojamą virtualią metodinių darbų parodą.
2. Projektinių darbų vykdymą progimnazijoje koordinuoja direktoriaus pavaduotojai ugdymui pagal pareigų pasiskirstymą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_